ddrg/super_eurlex huggingface dataset:
Sklep Sveta

z dne 14. decembra 1998

o sklenitvi Sporazuma med Evropsko skupnostjo in vlado Kanade o sanitarnih ukrepih za varovanje zdravja ljudi in živali v zvezi s trgovino z živimi živalmi in živalskimi proizvodi

(1999/201/ES)

SVET EVROPSKE UNIJE JE,

ob upoštevanju Pogodbe o ustanovitvi Evropske skupnosti in zlasti člena 113 v povezavi s prvim stavkom člena 228(2) Pogodbe,

ob upoštevanju predloga Komisije,

ker Sporazum med Evropsko skupnostjo in vlado Kanade o sanitarnih ukrepih za varovanje zdravja ljudi in živali v zvezi s trgovino z živimi živalmi in živalskimi proizvodi nudi zadostna sredstva za uporabo določb Sporazuma Svetovne trgovinske organizacije o uporabi sanitarnih in fitosanitarnih ukrepov glede ukrepov javnega in živalskega zdravja;

ker bo Sporazum prispeval k pospeševanju dvostranske trgovine med Evropsko skupnostjo in Kanado z živimi živalmi in živalskimi proizvodi skozi postopno priznavanje enakosti sanitarnih ukrepov, priznavanje zdravstvenega statusa živali, uporabo regionalizacije in izboljšanje komunikacije in sodelovanja;

ker je primerno sprejeti določbe za postopek, ki uvaja tesno in učinkovito sodelovanje med Komisijo in državami članicami v okviru Stalnega veterinarskega odbora;

ker mora Komisija odobriti Sporazum,

SKLENIL:

Člen 1

Skupnost odobri Sporazum med Evropsko skupnostjo in vlado Kanade o sanitarnih ukrepih za varovanje zdravja ljudi in živali v zvezi s trgovino z živimi živalmi in živalskimi proizvodi.

Besedilo Sporazuma in Priloge k Sporazumu so priloženi k temu sklepu.

Člen 2

Predsednik Sveta je pooblaščen, da določi osebo ali osebe, pooblaščene za podpis Sporazuma, ki zavezuje Skupnost.

Člen 3

Ukrepi, potrebni za izvajanje tega sporazuma, vključno glede ukrepov jamstva za sveže meso in mesne izdelke, enakovredne tistim iz Direktive 72/462/EGS z dne 12. decembra 1972 o problemih glede zdravstvenega varstva in veterinarske kontrole pri uvozu govedi, ovac, koz in svinj ter svežega mesa ali mesnih proizvodov iz tretjih držav [1], se vzpostavijo v skladu s postopkom, določenim v členu 30 navedene direktive.

Člen 4

Komisija, ki ji pomagajo predstavniki držav članic, predstavlja Skupnost v Skupnem upravljalnem odboru iz člena 16(1) Sporazuma.

Stališče Skupnosti glede zadev, s katerimi se ukvarja navedeni Skupni upravljalni odbor, se ugotavlja v okviru pristojnih organov Sveta v skladu z določbami Pogodbe.

Spremembe k prilogam k Sporazumu, ki so rezultat priporočil Skupnega upravljalnega odbora, se sprejmejo po postopku, določenem v členu 29 Direktive 72/462/EGS.

Člen 5

Ta sklep se objavi v Uradnem listu Evropskih skupnosti.

Sklep začne veljati z dnem objave.

V Bruslju, 14. marca 1998

Za Svet

Predsednik

W. Molterer

[1] UL L 302, 31.12.1972, str. 28. Direktiva, kakor je bila nazadnje spremenjena z Direktivo 97/79/ES (UL L 24, 30.1.1998, str. 31).

--------------------------------------------------
Odločba Komisije

z dne 19. oktobra 1999

o spremembi Odločbe 92/486/EGS o načinu sodelovanja med strežniškim centrom Animo in državami članicami

(notificirano pod dokumentarno številko K(1999) 3358)

(Besedilo velja za EGP)

(1999/716/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [1], kakor je bila nazadnje spremenjena z Direktivo 92/118/EGS [2], in zlasti člena 20(3) Direktive,

(1) ker različna dela, ki se izvajajo na ravni Skupnosti zlasti med študijami in seminarji, zahtevajo, da se struktura sistemov omrežja Animo znova preuči, zato da se lahko uvede veterinarski sistem, ki vključuje različne računalniške aplikacije;

(2) ker bi bilo treba Odločbo 92/486/EGS z dne 25. septembra 1992 o obliki sodelovanja med strežniškim centrom Animo in državami članicami [3], kakor je bila nazadnje spremenjena z Odločbo 98/222/ES [4], spremeniti, da se zagotovi neprekinjeno delovanje omrežja Animo;

(3) ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Odločba 92/486/EGS se spremeni:

Naslednji odstavek 4 se doda členu 2a:

"4. Za obdobje od 1. aprila 1998 do 31. marca 2000 usklajevalni organi, predvideni v členu 1, zagotovijo, da se pogodbe iz navedenega člena podaljšajo za eno leto.

V zvezi s tem odstavkom se uporablja naslednja dajatev:

386 EUR na enoto (centralna enota, lokalna enota, mejna kontrolna točka) za vse enote Animo, navedene v Odločbi 96/295/ES, kakor je bila nazadnje spremenjena z Odločbo 98/167/ES [5]."

Člen 2

Ta odločba začne veljati 1. aprila 1999.

Člen 3

Ta odločba je naslovljena na države članice.

V Bruslju, 19. oktobra 1999

Za Komisijo

David Byrne

Član Komisije

[1] UL L 224, 18.8.1990, str. 29.

[2] UL L 62, 15.3.1993, str. 49.

[3] UL L 291, 7.10.1992, str. 20.

[4] UL L 82, 19.3.1998, str. 50.

[5] UL L 62, 3.3.1998, str. 33.

--------------------------------------------------
Odločba Komisije

z dne 5. novembra 1999

o spremembi Odločbe 97/467/ES o pripravi začasnih seznamov obratov iz tretjih držav, iz katerih države članice dovolijo uvoz kunčjega mesa in mesa gojene divjadi

(notificirano pod dokumentarno številko K(1999) 3583)

(Besedilo velja za EGP)

(1999/757/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov v tretjih državah, iz katerih se državam članicam, v vmesnem obdobju, dovoli uvoz nekaterih proizvodov živalskega izvora, ribiških proizvodov ali živih [1], nazadnje spremenjene z Odločbo Sveta 98/603/ES [2], in zlasti člena 2(4) Odločbe,

(1) ker so se začasni seznami obratov, ki proizvajajo kunčje meso in meso gojene divjadi, pripravili z Odločbo Komisije 97/467/ES [3], nazadnje spremenjeno z Odločbo Komisije 98/556/ES [4];

(2) ker je Nova Kaledonija poslala seznam obratov, ki proizvajajo kunčje meso in meso gojene divjadi ter za katere pristojni organi potrjujejo, da so v skladu s predpisi Skupnosti;

(3) ker se tako za Novo Kaledonijo lahko pripravi začasni seznam obratov, ki proizvajajo kunčje meso in meso gojene divjadi;

(4) ker je torej treba ustrezno spremeniti Odločbo Komisije 97/467/ES;

(5) ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Besedilo Priloge k tej odločbi se doda Prilogi k Odločbi 97/467/ES.

Člen 2

Ta odločba se uporablja od 6. novembra 1999.

Člen 3

Ta odločba je naslovljena na države članice.

V Bruslju, 5. novembra 1999

Za Komisijo

David Byrne

Član Komisije

[1] UL L 243, 11.10.1995, str. 17.

[2] UL L 289, 28.10.1998, str. 36.

[3] UL L 199, 26.7.1997, str. 57.

[4] UL L 266, 1.10.1998, str. 86.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

Territorio: Nueva CaledoniaTerritorium: Ny KaledonienGebiet: NeukaledonienΠεριοχή: Νέα ΚαληδονίαTerritory: New CaledoniaTerritoire: Nouvelle-CalédonieTerritorio: Nuova CaledoniaGebied: Nieuw-CaledoniëTerritório: Nova CaledóniaAlue:Uusi-KaledoniaTerritorium: Nya Kaledonien

1 | 2 | 3 | 4 | 5 | 6 |

EA31 | OCEF | Bourail | Province Sud | SH-CP | b |

--------------------------------------------------
Sklep Sveta

z dne 21. junija 1999

o sklenitvi Sporazuma v obliki izmenjave pisem med Evropsko skupnostjo na eni strani in Republiko Islandijo na drugi strani o Protokolu 2 k Sporazumu med Evropsko gospodarsko skupnostjo in Republiko Islandijo

(1999/492/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 133 v zvezi s prvim stavkom člena 300(2) te pogodbe,

ob upoštevanju predloga Komisije,

(1) ker je bil s pogajanji usklajen Sporazum v obliki izmenjave pisem med Evropsko skupnostjo na eni strani in Republiko Islandijo na drugi o Drugem protokolu k Sporazumu med Evropsko gospodarsko skupnostjo in Republiko Islandijo [1], zato da bi se upošteval pristop Republike Avstrije, Republike Finske in Kraljevine Švedske k Evropski Uniji in izvajanje Sporazumov urugvajskega kroga;

(2) ker je treba Sporazum odobriti,

SKLENIL:

Člen 1

V imenu Skupnosti se odobri Sporazum v obliki izmenjave pisem med Evropsko skupnostjo na eni strani in Republiko Islandijo na drugi o Drugem protokolu k Sporazumu med Evropsko gospodarsko skupnostjo in Republiko Islandijo.

Besedilo Sporazuma je priloženo temu sklepu.

Člen 2

Podrobna pravila za uporabo tega sklepa sprejme Komisija s pomočjo odbora iz člena 15 Uredbe (ES) št. 3448/93 [2], v skladu s postopkom, predvidenim v členu 16 omenjene Uredbe.

Člen 3

Predsednik Sveta je s tem pooblaščen, da imenuje osebo, pooblaščeno za podpis Sporazuma iz člena 1, ki zavezuje Skupnost.

V Luxembourgu, 21. junija 1999

Za Svet

Predsednik

G. Verheugen

[1] UL L 301, 31.12.1972, str. 2.

[2] UL L 318, 20.12.1993, str. 18. Uredba, kakor je bila nazadnje spremenjena z Uredbo (ES) št. 2491/98 (UL L 309, 19.11.1998, str. 28).

--------------------------------------------------
Odločba Komisije

z dne 23. februarja 1999

o registru aromatičnih snovi, ki se uporabljajo v živilih ali na njih, pripravljenem skladno z Uredbo (ES) št. 2232/96 Evropskega parlamenta in Sveta z dne 28. oktobra 1996

(notificirana pod dokumentno številko K(1999) 399)

(Besedilo velja za EGP)

(1999/217/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe (ES) št. 2232/96 Evropskega parlamenta in Sveta z dne 28. oktobra 1996 o določitvi postopka Skupnosti za aromatične snovi, ki se uporabljajo ali se nameravajo uporabljati v živilih ali na njih [1], in zlasti člena 3(2) Uredbe;

ker države članice z uporabo člena 3(1) Uredbe (ES) št. 2232/96 v enem letu od začetka veljavnosti navedene Uredbe sporočijo Komisiji seznam aromatičnih snovi, dovoljenih za uporabo v živilih ali na njih, ki se tržijo na njihovem ozemlju;

ker se z uporabo člena 3(2) navedene uredbe sporočene aromatične snovi, katerih zakonito uporabo v eni državi članici morajo priznati druge države članice, vnesejo v register, sprejet v skladu s postopkom iz člena 7 Uredbe;

ker je priznano, da je uporaba nekaterih aromatičnih snovi v določenih državah članicah trenutno omejena ali prepovedana;

ker je priznano, da se takšne omejitve ali prepovedi, ki veljajo na datum sprejetja te odločbe, lahko še naprej uporabljajo vse do končne ocene zadevne snovi;

ker se v vsakem primeru, ko država članica ugotovi, da aromatična snov, vključena v register, lahko ogrozi javno zdravje, lahko uvede zaščitni postopek iz člena 3(3) Uredbe (ES) št. 2232/96;

ker je register podlaga programa ocenjevanja skladno s členom 4 navedene uredbe, ki se sprejme v desetih mesecih od sprejetja registra;

ker so ukrepi, predvideni s to odločbo, v skladu z mnenjem Stalnega odbora za živila,

SPREJELA NASLEDNJO ODLOČBO:

Člen 1

Sprejme se register aromatičnih snovi priloženk tej odločbi.

Člen 2

Ta odločba je naslovljena na države članice.

V Bruslju, 23. februarja 1999

Za Komisijo

Martin Bangemann

Član Komisije

[1] UL L 299, 23.11.1996, str. 1.

--------------------------------------------------

Register aromatičnih snovi, ki jih sporočijo države članice na podlagi člena 3(1) Uredbe (ES) št. 2232/96 Evropskega parlamenta in Sveta z dne 28. oktobra 1996 o določitvi postopka Skupnosti za aromatične snovi, ki se uporabljajo ali se nameravajo uporabljati v živilih ali na njih.

Glej: Odločbo Komisije št. 113/2002 (UL L 049, 20.2.2002, str. 1).

--------------------------------------------------
Uradni list L 045 , 19/02/1999 str. 0054 - 0054



Sklep Komisije z dne 10. februarja 1999 o spremembi Sklepa o Povezovalni skupini za starejše osebe (notificirano pod dokumentarno številko K(1999) 211) (1999/141/ES) KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ker je z vidika razvoja na ravni Skupnosti treba prilagoditi članstvo v Skupini, ki je bila ustanovljena s Sklepom Komisije 91/544/EGS [1], spremenjenim s Sklepom 93/417/EGS [2]; ker je istočasno zaradi upravne učinkovitosti treba skrajšati mandate predsednika in članov Skupine, SKLENILA: Edini člen Sklep 91/544/EGS se spremeni: 1. v členu 3(2) se "25 članov" nadomesti s "24 članov"; 2. člen 4(3) se spremeni kot sledi: (a) v vsakem primeru se "pet sedežev" nadomesti s "štirje sedeži"; (b) doda se naslednja alinea: "— EUSO-Evropska zveza starejših občanov: štirje sedeži"; 3. v členu 5(1) se "18 mesecev" nadomesti z "12 mesecev"; 4. v členu 7(1) se "18 mesecev" nadomesti z "12 mesecev"; 5. v Prilogi se doda naslednja alinea: "— EUSO-Evropska zveza starejših občanov". V Bruslju, 10. februarja 1999 Za Komisijo Pádraig Flynn Član Komisije [1] UL L 296, 26.10.1991, str. 42. [2] UL L 187, 29.7.1993, str. 60. --------------------------------------------------
31999D0130(02)
30.1.1999 URADNI LIST EVROPSKIH SKUPNOSTI C 26/22
SKLEP SVETA
z dne 3. decembra 1998
onavodilihEuropoluzaobravnavanjekaznivihdejanj,kisobilaaliverje tnobodostorjenavterorističnih
dejavnostih zoper življenje in telo, osebno svobodo ali premoženje
(1999/C 26/06)
SVET EVROPSKE UNIJE JE
obupoštevanjuKonvencije,kitemeljinačlenuK.3PogodbeoEvropskiunij ioustanovitviEvropskegapolicijskega
urada (Konvencija o Europolu) (1), in zlasti člena 2(2) Konvencije,
ob upoštevanju soglasja, doseženega v Svetu 19. marca in 28. do 29. maja 199 8, o načelu navodil Europolu za
obravnavanjekaznivihdejanj,kisobilaaliverjetnobodostorjenavtero rističnihdejavnostihzoperživljenjeintelo,
osebno svobodo ali premoženje, ko Europol povzame svoje dejavnosti,
ob upoštevanju dela proti-teroristične pripravljalne skupine in po pres oji Upravnega odbora Europola ter ob
priznavanju potrebe po ločeni odločbi o proračunskih in kadrovskih posle dicah za Europol,
SKLENIL:
Člen 1
Europol je od dne prevzema svojih dejavnosti v skladu s členom 45(4) Konven cije o Europolu pristojen za
obravnavanjekaznivihdejanj,kisobilaaliverjetnobodostorjenavtero rističnihdejavnostihzoperživljenjeintelo,
osebno svobodo ali premoženje.
Člen 2
Ta sklep začne veljati 1. januarja 1999.
V Bruslju, 3. decembra 1998
Za Svet
Predsednik
K. SCHLÖGL
(1) UL C 316, 27.11.1995, str. 1.116 SL Uradni list Evropske unije 19/Zv. 1
Odločba Komisije

z dne 6. oktobra 1998

o spremembi Odločbe 93/195/EGS o pogojih v zvezi z zdravstvenim varstvom živali in izdajanju veterinarskih spričeval za ponoven vstop registriranih konjev za dirke, tekmovanja in kulturne prireditve po začasnem izvozu

(notificirano pod dokumentarno številko K(1998) 2954)

(Besedilo velja za EGP)

(98/567/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/426/EGS z dne 26. junija 1990 o pogoji v zvezi z zdravstvenim varstvom živali, ki ureja gibanje in uvoz kopitarjev iz tretjih držav [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 19(ii) Direktive,

ker je v skladu z Odločbo Komisije 93/195/EGS [2], kakor je bila nazadnje spremenjena z Odločbo 98/360/ES [3], ponoven vstop registriranih konjev za dirke, tekmovanja in kulturne prireditve po začasnem izvozu omejen na konje, ki so se v tretji državi zadrževali manj kot 30 dni;

ker je treba to obdobje podaljšati na manj kot 90 dni, da bi se lahko konji s poreklom iz Skupnosti lažje udeleževali Melbournskega pokala, ki poteka v Avstraliji;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Odločba 93/195/EGS se spremeni na naslednji način:

1. členu 1 se doda peta alinea z naslednjim besedilom:

"— so se udeležili Melbournskega pokala in izpolnjujejo zahteve, določene v zdravstvenem spričevalu v skladu z vzorcem iz Priloge V k tej odločbi".

2. Priloga k tej odločbi se doda kot Priloga V.

Člen 2

Ta odločba je naslovljena na države članice.

V Bruslju, 6. oktobra 1998

Za Komisijo

Franz Fischler

Član Komisije

[1] UL L 224, 18.8.1990, str. 42.

[2] UL L 86, 6.4.1993, str. 1.

[3] UL L 163, 6.6.1998, str. 44.

--------------------------------------------------

PRILOGA

PRILOGA V

+++++ TIFF +++++

--------------------------------------------------
Odločba Komisije

z dne 16. decembra 1997

o seznamu obratov v Federativni republiki Jugoslaviji, odobrenih za uvoz svežega mesa v Skupnost

(Besedilo velja za EGP)

(98/8/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi, prašičev, ovc in koz ter svežega mesa in mesnih izdelkov [1], kakor je bila nazadnje spremenjena z Aktom o pristopu Avstrije, Finske in Švedske, ter zlasti členov 4(1) in 18(1)(a) in (b) Direktive,

ker obrati v tretjih državah ne morejo biti odobreni za izvoz svežega mesa v Skupnost, če ne izpolnjujejo splošnih in posebnih pogojev iz navedene direktive;

ker je Federativna republika Jugoslavija v skladu s členom 4(3) Direktive 72/462/EGS poslala seznam obratov, ki so odobreni za izvoz v Skupnost;

ker se je po veterinarski misiji Skupnosti izkazalo, da je zdravstveno stanje živali v Federativni republiki Jugoslaviji ugodno in primerljivo s stanjem v državah Skupnosti, zlasti kar zadeva bolezni, ki se prenašajo z mesom;

ker so pregledi Skupnosti ne kraju samem pokazali, da so higienski standardi teh obratov zadovoljivi in se lahko zato vpišejo na prvi seznam obratov, iz katerih se lahko dovoli uvoz svežega mesa, sestavljen v skladu s členom 4(1) navedene direktive;

ker za uvoz svežega mesa iz obratov na seznamu v Prilogi k tej odločbi še naprej veljajo že predpisane določbe, splošne določbe Pogodbe in zlasti drugi veterinarski predpisi Skupnosti, predvsem kar zadeva javno zdravstveni nadzor;

ker so ukrepi iz te odločbe v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

1. Obratom v Federativni republiki Jugoslaviji, naštetim v Prilogi, se s tem odobri izvoz svežega mesa v Skupnost.

2. Za uvoz iz obratov še vedno veljajo drugje predpisane veterinarske določbe Skupnosti in zlasti tiste, ki se nanašajo na varovanje zdravja.

Člen 2

Ta odločba je naslovljena na države članice.

V Bruslju, 16. decembra 1997

Za Komisijo

Franz Fischler

Član Komisije

PRILOGA

SEZNAM OBRATOV

Številka veterinarske odobritve Obrat/naslov Vrsta (*) PO

KL RZ HL G O/K P K

11 Srem, Sid x x T (1)

x x x

63 Mesokombinat, Leskovac x x x

x x T (1)

85 MIP, Pozarevac x x x

(*) KL: Klavnica O/K: Ovčje/Kozje meso

RZ: Razsekovalnica P: Prašičje meso

HL: Hladilnica K: meso kopitarjev

G: Goveje meso PO: Posebne opombe

T = Obrati, označeni s "T", so odobreni v skladu s členom 4 Direktive 77/96/EGS, da opravljajo preglede za odkrivanje trihiuele iz člena 2 Direktive.

(1) Prašičje meso, namenjeno izključno za izdelavo mesnih izdelkov v Federativni republiki Jugoslaviji, kakor je določeno v Odločbi Komisije 97/222/ES (UL L 89, 4.4.1997, str. 39).

[1] UL L 302, 31.12.1972, str. 28.
Sklep Sveta

z dne 23. marca 1998

o sklenitvi Protokola s strani Evropske skupnosti o nadaljnjem zmanjševanju emisij žvepla h Konvenciji o onesnaževanju zraka na velike razdalje preko meja iz leta 1979

(98/686/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 130s(1) v povezavi s prvim stavkom člena 228(2) in prvim pododstavkom člena 228(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker je Skupnost 14. junija 1994 podpisala Protokol o nadaljnjem zmanjševanju emisij žvepla h Konvenciji o onesnaževanju zraka na velike razdalje preko meja iz leta 1979 (v nadaljevanju besedila: "Protokol");

ker si Protokol prizadeva določiti zgornje meje emisij žvepla za vse pogodbenice Konvencije;

ker ukrepi, ki so predvideni v Protokolu, prispevajo k uresničitvi ciljev politike Skupnosti o okolju;

ker Skupnost in države članice v okviru svojih pristojnosti sodelujejo s tretjimi državami in pristojnimi mednarodnimi organizacijami;

ker bi morala zato Skupnost odobriti Protokol,

SPREJEL NASLEDNJI SKLEP:

Člen 1

Protokol o nadaljnjem zmanjševanju emisij žvepla h Konvenciji o onesnaževanju zraka na velike razdalje preko meja iz leta 1979, ki je bil podpisan 14. junija 1994, se s tem odobri v imenu Skupnosti.

Besedilo Protokola je priloženo k temu sklepu.

Naslednja izjava se deponira skupaj z listinami o odobritvi:

"Evropska skupnost izjavlja, da zgornja meja emisij in tehtani povprečni odstotek za Evropsko skupnost ne smeta preseči vsote obveznosti držav članic Evropske unije, ki so ratificirale Protokol, in obenem poudarja, da morajo vse njene države članice zmanjšati svoje emisije SO2 v skladu z zgornjimi mejami emisij, določenimi v Prilogi II k Protokolu, in v skladu z ustrezno zakonodajo Skupnosti."

Člen 2

Predsednik Sveta je pooblaščen, da imenuje osebo, ki bo pooblaščena za deponiranje listin o odobritvi in izjave iz člena 1 pri generalnem sekretarju Združenih narodov v skladu s členom 14 Protokola.

Člen 3

Ta sklep se objavi v Uradnem listu Evropskih skupnosti.

V Bruslju, 23. marca 1998

Za Svet

Predsednik

M. Meacher

[1] UL C 190, 21.6.1997, str. 13.

[2] UL C 14, 19.1.1998.
Sklep Sveta

z dne 28. novembra 1997

o izvajanju Skupnega stališča 95/544/SZVP o Nigeriji

(97/820/SZVP)

SVET EVROPSKE UNIJE JE

ob upoštevanju Pogodbe o Evropski uniji in zlasti člena J.2 Pogodbe,

ker je Svet 4. decembra 1995 na podlagi člena J.2 Pogodbe o Evropski uniji sprejel Skupno stališče 95/544/SZVP o Nigeriji [1];

ker je bilo Skupno stališče 95/544/SZVP s Sklepom Sveta 97/821/SZVP [2] podaljšano do 1. novembra 1998;

ker je za izvajanje omenjenega skupnega stališča treba določiti nekatere usmeritve,

SKLENIL:

Člen 1

1. Države članice Unije lahko izdajajo vizume vsem nigerijskim državljanom, ki sodelujejo na mednarodnih konferencah na njihovem ozemlju, še zlasti na sestankih v okviru Četrte konvencije med državami AKP in ES, podpisane 15. decembra 1989 v Loméju.

2. Države članice v želji po spoštovanju svojih mednarodnih obveznosti lahko dovolijo izjeme od odstavka 1 Skupnega stališča 95/544/SZVP:

- glede na določbe sporazuma o sedežu,

- zaradi nadaljnjega izvajanja obveznosti, ki so obstajale že pred sprejetjem skupnega stališča iz leta 1995, zlasti na področju športnih dogodkov, ki jih organizirajo mednarodne športne federacije kot so svetovni pokal v nogometu 1998 in že organizirane pripravljalne tekme ter tudi svetovno prvenstvo v košarki 1998.

Države članice o določbah tega sklepa obvestijo športne federacije.

3. Izjeme od odstavka 1 Skupnega stališča 95/544/SZVP se lahko dovolijo iz nujnih humanitarnih razlogov.

Člen 2

Vizumi se izdajo samo na individualni podlagi po predhodnem obvestilu vsem državam članicam.

Člen 3

Ta sklep se objavi v Uradnem listu.

V Bruslju, 28. novembra 1997

Za Svet

Predsednik

G. Wohlfart

[1] UL L 309, 21.12.1995, str. 1.

[2] UL L 337, 9.12.1997, str. 8.

--------------------------------------------------